
Henkilöstö- ja palkkausperiaatteet
Ihmiset ovat toimintamme perusta
TALVEAn tavoitteena on olla vastuullinen, oikeudenmukainen ja turvallinen työpaikka, jossa jokaisella on mahdollisuus kehittyä, vaikuttaa omaan työhönsä ja onnistua tehtävässään.
Haluamme rakentaa työyhteisöä, jossa korostuvat luottamus, yhteistyö, ammattitaito, yhdenvertaisuus ja keskinäinen kunnioitus. Toimintaamme ohjaavat yhteiset arvot sekä Code of Conduct -ohjeistus. 
Yhdenvertainen ja vastuullinen palkkaus
TALVEA sitoutuu tasa-arvoiseen ja syrjimättömään palkkaukseen. 
Palkkaus perustuu tehtävän vaativuuteen, osaamiseen, vastuuseen, kokemukseen sekä työn tuloksiin. Tavoitteena on varmistaa oikeudenmukaiset ja läpinäkyvät palkkausperiaatteet sekä tukea henkilöstön sitoutumista ja hyvinvointia.
Huomioimme toiminnassamme yhdenvertaisuutta, tasa-arvoa ja työelämän tasapuolisuutta koskevat velvoitteet ja kehitämme henkilöstökäytäntöjämme jatkuvasti. 
Työhyvinvointi ja hyvä työelämä
TALVEAlla uskomme, että hyvinvoiva henkilöstö on laadukkaan asiakastyön edellytys. 
Tuemme työhyvinvointia tarjoamalla joustavia työskentelymahdollisuuksia, kannustamalla avoimeen vuorovaikutukseen sekä kehittämällä työympäristöä jatkuvasti yhteistyössä henkilöstön kanssa. Olemme paikkariippumaton työpaikka ja käytössä on vapaa etätyö. Toimistot sijaitsevat Oulussa ja Kuopiossa. Työntekijöitä on ympäri Suomen, ja tapaamme kaksi kertaa vuodessa TALVEA-päivillä koulutuksen ja yhdessäolon merkeissä. 

